
1. Asjaolud ja menetluse käik

Arvestades Narva linna 2016.aasta eelarve täitmist tulude osas ja linna eelarvesse tulude laekumise prognoosi linnaeelarve kassalise teenindamise tagamiseks, rahavoogude juhtimiseks ning vastavuses kohustuste täitmise tähtaegadele on vajalik ajatada Narva linna 2016.aasta eelarve lisas 4 ettenähtud toetuste väljamaksmist. 
Esitatud väljamaksmise graafik on koostatud ühe toetuse saaja kohta. Täisgraafik esitatakse järgmisele Narva Linnavalitsuse istungile.
Vastavalt Narva Linnavalitsuse 04.01.2016 korraldusele nr 1-k „Toetuse väljamaksmine linnaeelarvest“ jaanuaris AS Narva Bussiveod oli finantseeritud summas 139 000 eurot.
Narva Linnavalitsuse 07.10.2015 korraldusega nr 1141-k pikendati Narva Linnavalitsuse Arhitektuuri-ja Linnaplaneerimise Ameti ja AS-i Narva Bussiveod vahel 02.01.2013.a. sõlmitud avaliku teenindamise otselepingu nr 4 kehtivust samadel tingimustel kuni riigihankes „Narva linna avaliku bussiliiniveo teostamine“ (viitenumber 164562) edukaks tunnistatud pakkuja AS Atko Bussiliinid (registrikood 10926425) sõitjateveo avaliku teenindamise alustamiseni. Vastavalt sõlmitud Narva Linnavalitsuse Arhitektuuri-ja Linnaplaneerimise Ameti ja AS-i Atko Bussiliinid vahel Narva linna avaliku bussiliiniveo teenindamise lepingule nr 179 bussiliiniveoteenuse osutamise alguskuupäev on 01.02.2016.a. 
Juhindudes eespool nimetatust on Narva Linnavalitsuse Arhitektuuri- ja Linnaplaneerimise Amet 26.01.2016 koostanud taotlust nr 1-13/820, mille alusel jaotatakse AS-le Narva Bussiveod  2016.a eelarves ettenähtud summat. 

2. Õiguslikud alused 

Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. Narva Linnavolikogu 28.01.2016 määruse „Narva linna 2016. aasta eelarve kinnitamine“ nr 1 § 8 alusel on linnavalitsusel õigus piirata linnaeelarves ettenähtud kulude tegemist. Lisa 4 „Narva linna 2016. aasta eelarves ettenähtud toetuste väljamaksmine“ on kinnitatud Narva Linnavolikogu 28.01.2016 määrusega „Narva linna 2016. aasta eelarve kinnitamine“ nr 1. 

3. Otsus

AS-l Narva Bussiveod Narva linna 2016.a eelarves ettenähtud toetuse väljamaksmisel lähtuda korralduse lisas esitatud graafikust. 

4. Rakendussätted

4.1. Käesolev korraldus jõustub seadusega ettenähtud korras.
4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

